Berlingske Tidende, 1834-04-10
China. Den Preussiske Statstidende beretter Følgende: Fra vor Landsmand, Hr. Carl Gutzlaff, en Discipel af det herværende Janickeske Missions-Jnstitut og i Særdeleshed af Hr. Pastor Rückext, har man i Berlin erholdt nyere Efterretninger angaaende en tredie Reise, som han nu allerede har foretaget langs Chinas Kyster, og dennefinde i hine Egne, hvorhen maaskee endnu aldrig noget Europæisk Skib kom. Han forlod Macao den 21de October 1832, og befandt sig den 7de Marts 1833 i Rin-pi-kong i Provindsen Scha-king, hvor han begyndte at skrive sit hertil nyeligen ankomne Brev, hvilket han fuldendte i Canton den 17de Marts. Jfølge hans Beretning havde de Reisende, ved Slutningen af November 1832 under 400 N. B. og 1319 D. L. (af Greenwich, maattet kæmpe med et saa frygteligt Uveir og især med en saa heftig Frost, at de bleve tvungne til at opgive deres Forsæt, nøiere at udførste Kysterne af Mandschu-Tartariet, og maatte vende tilbage til sydligere Egne. Jkke uden stor Fare kunde de udføre dette, i Særdeleshed efterat deres Skib var drevet paa en Sandbanke i Nærheden af den store Tatariske Handelstad Kaischu, hvor det næsten strandede. Mandarinerne viste sig ogsaa her høist uvenlige og nægtede dem at Bistand, imedens Jndvaanerne ingenlunde lode dem mangle enten Deeltagelse eller Hjelp. Hr. Gutzlaff er overhovedet af den Mening, at, hvormeget end den Chinesiske Regjering søger at forhindre det, giver dog Jndbyggernes Tilbøielighed Grund til at vente, at der med Tiden, og fornemmelig siden Handelen paa China nu er bleven frigivet fra det Engelsk-Ostindiske Compagnies Side, vil kunne oprettes en commerciel og siden ogsaa aandig Forbindelse med samtlige Chinesiske Kystlande. Paa sin sidste Reise, der varede i sex Maaneder og ni Dage, har Hr. Gutzlaff besøgt mange nye og interessante Punkter, navnligen Scha-poder er den eneste Handelsplads imellem Japan og China, Provindsen Schuesan og den af mangfoldige Buddhistiske Præster beboede De Puto. Den 29de April vendte han tilbage til Macao.Hollandske Blade indeholde nedenstaaende Skrivelse fra Canton af 4de October: Opium-Skibene ligge nu fordeelte, nogle i Kapssing-Søen, andre i Kum-sing-Søen, mod Osten og Vesten. Den sidste er først i dette Aar bleven besøgt af disse Skibe og befunden temmelig sikker. Siden Skibene ligge der ere Misforstaaelser næsten uophørligt forefaldne med Chineserne, undertiden er det endog kommen til smaae Fægtninger; i Særdeleshed efterat det gamle Skib Samarang blev hentet paa Kysten ophørte Enigheden imellem de ved Kum-sing-Søen boende Chinesere og Skibsfolkene. Chineserne sige, at Adskillige af deres Landsmænd ligge i Lænker ombord paa Herculesa, fordi de havde borttaget gammelt Træe og Jern fra Vraget af Sama rang- og bleve siden grebne i Land; Chineserne have derfor fængslet en Matros fra Hercules og holde ham i Forvaring som Gidsel for deres Landsmænd. Fra Skibet Herkules, lod da en Chaluppe med Søefolk ind til Kysten, for at befrie og tilbagebringe den fangne Matros, men maatte efter et frugtesløst Forsøg vende tilbage igjen og blev paa Hjemvejen angrebet af Chineserne, der saarede Anden Styrmand i Haanden og Ansigtet. Herpaa besluttede Capitainen paa Hercules at stikke Byen i Brand, hvilket ogsaa tildeels iværksattes Søndagen den 13de, siden den Tid ligger vor Handelslaade i aabenbart Fiendskab med Chineserne. Efter Anmodning af Capitainen paa Hercules forsamledes i Onsdags eller Torsdags omtrent 300 Søefolk, saavel Europæere som Jndfødte, ombord paa ovennævnte Skib, i den Hensigt at lande og gjøre et Angreb paa Byen. Paa et givet Tegn seilede de afsted med alle Baadene, velbevæbnede med Geværer, adskillige Svingbasser og Sexpundinger. Da de vare komne nær til Strandbredden, fandt de Chineserne i stort Antal, bevabnede med Geværer, Kanoner og smaae Svingbasser og beredte paa at modtage dem; de forhindrede Landgangen, fyrede med Skraae af adskillige svære Stykker og forsvarede sig tappert. Jlden blev fra begge Siden fortsat med megen Heftighed i adskillige Timer; endeligen saa Baadene sig nødte til at trække sig tilbage, uden Tab af Mennesker, blot med nogle Saarede. Ogsaa Chineserne havde adskillige Saarede, men tre Døde. Rygtet gaaer, at deres Autoriteter ville besætte Udløbet af Kum-sing-Søen for at afholde de Chinesiske Baade fra al Forbindelse med Skibene.